CELEX: 32016R2293
Language: ro
Date: 2016-12-16 00:00:00
Title: Regulamentul de punere în aplicare (UE) 2016/2293 al Comisiei din 16 decembrie 2016 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun

17.12.2016   
            
            
               RO
            
            
               Jurnalul Oficial al Uniunii Europene
            
            
               L 344/79
            
         REGULAMENTUL DE PUNERE ÎN APLICARE (UE) 2016/2293 AL COMISIEI
   din 16 decembrie 2016
   de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (d),
   întrucât:
   
               (1)
            
            
               Regulamentul (CEE) nr. 2658/87 a stabilit o nomenclatură a mărfurilor, denumită în continuare „NC”, care respectă, în același timp, atât cerințele Tarifului vamal comun, cât și cerințele statisticilor de comerț exterior ale Uniunii, precum și alte altor politici ale Uniunii referitoare la importul și exportul de mărfuri.
            
         
               (2)
            
            
               Prin Decizia (UE) 2016/1885 (2), Consiliul a încheiat Acordul sub forma unui schimb de scrisori între Uniunea Europeană și Republica Populară Chineză în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană (denumit în continuare „Acordul”). Acordul prevede o reducere a taxelor vamale pentru două categorii de produse. Uniunea și China și-au notificat reciproc încheierea procedurilor lor interne în vederea intrării în vigoare a prezentului acord iar acordul va intra în vigoare la data de 1 ianuarie 2017.
            
         
               (3)
            
            
               Este necesar să se pună în aplicare măsurile prevăzute în Decizia (UE) 2016/1885 în Tariful vamal comun. Prin urmare, anexa I la Regulamentul (CEE) nr. 2658/87 ar trebui modificată în consecință.
            
         
               (4)
            
            
               Modificările la nivelul taxelor vamale ar trebui să se aplice de la data intrării în vigoare a acordului. Prin urmare, prezentul regulament trebuie să intre în vigoare de urgență.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CEE) nr. 2658/87 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2017.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 decembrie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 256, 7.9.1987, p. 1.
   
      (2)  Decizia (UE) 2016/1885 a Consiliului din 18 octombrie 2016 privind încheierea acordului sub forma unui schimb de scrisori între Uniunea Europeană și Republica Populară Chineză, în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană (JO L 291, 26.10.2016, p. 7).
   
      ANEXĂ
      Partea a doua a anexei I la Regulamentul (CEE) nr. 2658/87 se modifică după cum urmează:
      
                  1.
               
               
                  În secțiunea XII, capitolul 64, rândul referitor la codul NC 6404 19 90 se înlocuiește cu următorul text:
                  
                              „6404 19 90 
                           
                           
                              
                                          – – –
                                       
                                       
                                          Altele
                                       
                                    
                           
                              16,9
                           
                           
                              pa”.
                           
                        
            
                  2.
               
               
                  În secțiunea XVI, capitolul 84, rândul referitor la codul NC 8415 10 90 se înlocuiește cu următorul text:
                  
                              „8415 10 90 
                           
                           
                              
                                          – –
                                       
                                       
                                          Sisteme cu elemente separate («split-system»)
                                       
                                    
                           
                              2,5
                           
                           
                              —”.